Ellenőrök a miskolci tömegben
Már végeznek ünnepi bevásárlásokkal kapcsolatos ellenőrzéseket, napokon belül pedig elkezdődik az összehangolt „hadművelet” is.
Budapesten már meg is hirdették: a fogyasztóvédelmi hatóság megkezdte a karácsonyi ünnepek előtti ellenőrzést. Ezt Wittich Tamás, a Nemzeti Fogyasztóvédelmi Hatóság (NFH) főigazgatója jelentette be keddi sajtótájékoztatón. Ezzel elkezdődött a Csillagszóró III., azaz a kiemelt karácsonyi ellenőrzés, amely az idén november 23. és december 31. között lesz. Megyénkben mint ahogy Dr. Tóth Zsuzsanna, a Nemzeti Fogyasztóvédelmi Hatóság regionális felügyelőség miskolci kirendeltségének vezetője elmondta, már jelenleg is folytatnak az ünnepi bevásárlásokkal kapcsolatos ellenőrzéseket, és napokon belül elkezdődik az összehangolt „hadművelet” is. (Hogy pontosan mikor, az a mai stratégiai egyeztetésen derül ki. Az biztos, hogy az idén is, akárcsak a szezonális akciók sorozatában mindig – az idén volt Kikelet, Kánikula – az illetékes szervek összehangoltan lépnek fel a gazdaság visszásságai ellen. Az ellenőrzésekben tíz hatóság vesz részt. S hogy mi volt a helyzet tegnap, a startpisztoly eldördülése előtt? Megnéztük. Célkeresztben: élelmiszer, játék Hamarosan elkezdődnek több társszerv egybehangolt részvételével az immár szokásos kampányellenőrzések – megyénkben is, ezúttal Csillagszóró III. néven. Az első hivatalos tapasztalatok megismerése magunk igyekeztünk képet kapni, hogy a karácsony előtti felfokozott vásárlási lázban mire figyelnek a vásárlók. Az utcán Komócsin Eszterhez csatlakozva jártunk végig egy egyedi bevásárlókörutat. Eszter közeli hozzátartozóinak keresett ajándékot, a sorban elsőként hugának tudott venni egy táskát. Itt könnyű volt a helyzet – előre megmondta milyet szeretne, melyet az egyik kereskedőnél ki is tudott választani. A blokk fontos, ha netán rövid lenne a termék élettartama, és egyéb esetben „nemtetszés” -kor is becserélik az ajándékot. Az ellenőrzésekben idén összesen 10 hatóság vesz részt: az Adó- és Pénzügyi Ellenőrzési Hivatal (APEH), a Vám- és Pénzügyőrség Országos Parancsnoksága (VPOP), az Országos Munkavédelmi és Munkaügyi Főfelügyelőség, a Nemzeti Fogyasztóvédelmi Hatóság, a Magyar Élelmiszer-biztonsági Hivatal, a Mezőgazdasági Szakigazgatási Hivatal, az Állami Népegészségügyi és Tisztiorvosi Szolgálat, az Országos Rendőr-főkapitányság, a Pénzügyi Szervezetek Állami Felügyelete (PSZÁF), valamint a Nemzeti Közlekedési Hatóság Nem mindegy hol A következő „célszemély” Eszter férje volt, itt is adottak a paraméterek, vadászzenvedélyével kapcsolatos a – most még nem publikus – meglepetés-ajándék. A nézelődés, árufelmérés is része a keresgélésnek – meg is van a „szomorú” tapasztalata: a nemrégiben születésnapra vett szép kiállítású könyvet a sétáló utcán kétezerrel „drágábban mérték”. A mai, nem könnyű gazdasági helyzetben testvérével úgy határozott, hogy szüleiket a karácsonyi vendéglátás „kellékeivel” lepik meg. Élelmiszer eladóként jól ismeri a szakma „műhelytitkait”, így a vásárlást egy jól bevált, a lakóhelyükhöz közeli bevásárlóközpontban bonyolítják majd le. Összehangolt ellenőrzés Dr. Tóth Zsuzsanna, a Nemzeti Fogyasztóvédelmi Hatóság regionális felügyelőség miskolci kirendeltségének vezetője elmondta: természetesen már jelenleg is folytatnak az ünnepi bevásárlásokkal kapcsolatos ellenőrzéseket és napokon belül elkezdődik az összehangolt „hadművelet” is. Ilyenkor szokásosan az ünnephez kötődő élelmiszereket, játékokat, fényfűzéreket ellenőriznek többek között. Az idén különös figyelmet fordítanak majd az „akciós” és textil termékekre. A közös ellenőrzések során – az egyeztetéseknek megfelelően – néhányszor hat-hét hatóság együttes ellenőrzésére és gyakrabban két- három szerv egyidejű közös fellépésére lehet majd számítani a megye egész területén. A fogyasztóvédelmi hatóság megkezdte a karácsonyi ünnepek előtti ellenőrzést – jelentette be Wittich Tamás, a Nemzeti Fogyasztóvédelmi Hatóság (NFH) főigazgatója kedden, sajtótájékoztatón, Budapesten. Elmondta: az országos, kiemelt karácsonyi fogyasztóvédelmi ellenőrzés november 23. és december 31. között lesz. Az ellenőrzések során kiemelt hangsúlyt fektetnek a kereskedelmi akciók ellenőrzésére, valamint a kiemelt termékek piacfelügyeletére - mondta Wittich Tamás.„Tavaly régiónk három megyéjében közel száz helyszínen mintegy 400 vizsgálatot folytattak le a társhatóságok. Az ellenőrzéssorozatban feltárt mulasztások következményeként a régióban összesen 13,5 millió forintot meghaladó összegű mulasztási bírságot szabtak ki, valamint 20 adózó esetében a mulasztás súlya és a rendszeressége miatt az üzletet is bezárták”.